stanford-oval/wikipedia huggingface dataset:
צ'חאנוב
הקהילה היהודית > הקהילה היהודית במלחמת העולם השנייה

לפני פלישת גרמניה הנאצית לפולין נותרו בצ'חאנוב 1,500-2,000 יהודים. העיר נכבשה על ידי הוורמאכט ב-3-4 בספטמבר 1939, ובצו של היטלר מ-26 באוקטובר 1939, סופח האזור למזרח פרוסיה. באותו חודש החלו הגרמנים בהריסת בתי היהודים והרסו גם את בית הכנסת. באותו זמן הביאו הגרמנים ליצירת יודנראט, וכן יצרו כוח משטרה יהודי. בסוף 1940 הוקם גטו בעיר, בו רוכזו היהודים.
ב-11 בדצמבר בוצע הגירוש הראשון ובו גורשו קרוב ל-1,200 נפש אל גטו נובה מיאסטו על נהר סונה הסמוכה. יהודים אחרים נרצחו ביריות. בגטו בנובה מיאסטו לא היה ליהודי צ'חאנוב מחסה ורבים מהם חלו במחלות מידבקות. בקיץ 1942 הגיעו לצ'חאנוב יהודים ממקוב מזובייצקי (Makow Mazowiecki). בנובמבר 1942 ביצעו הגרמנים את הגירוש הסופי מהעיר; 1,800 יהודים גורשו בשני משלוחים. המבוגרים והזקנים נשלחו לגטו מלאווה (Mlawa) שבאותו מחוז והצעירים נשלחו למחנה ההשמדה באושוויץ. לאחר מכן נהרס הגטו. כ-200 מיהודי צ'חאנוב שרדו את השואה, כ-120 מהם - יהודים ששהו בברית המועצות בזמן המלחמה.
הערות שוליים

↑  נכתב לעיתים גם בכ' או בתחילת טש, צ'כאנוב, טשכנוב.
↑  Ciechanow Poland description, location, history. Poland map, אתר Map of Poland
| --- | --- |
בקרת זהויות :  NLI: 987007531804805171  GND: 4342696-7  LCCN: n81084392  MusicBrainz: cc35467f-3f96-404f-845f-9f83b3e96bb2  NKC: ge885638  VIAF: 138385572   WorldCat (עם VIAF): 138385572
פרננדו טורס

פרננדו טורס (בספרדית: Fernando José Torres Sanz; נולד ב-20 במרץ 1984) הוא כדורגלן עבר ספרדי ששיחק בעמדת החלוץ. הוא המאמן הנוכחי של אתלטיקו מדריד ב'. הוא שיחק בעיקר במדי אתלטיקו מדריד, במדיה שיחק למעלה מ-18 שנים במחלקות השונות, למעלה מ-300 משחקים רשמיים וכבש למעלה מ-100 שערים. הוא שיחק 110 משחקים במדי נבחרת ספרד הבוגרת, כבש במדיה 38 שערים וזכה עמה ביורו 2008, מונדיאל 2010 ויורו 2012.
ידוע בכינוי "אל ניניו" (בספרדית: "הילד").
תארים

| --- | --- |
 אתלטיקו מדריד הליגה הספרדית השנייה : 2001/2002  הליגה האירופית : 2017/2018 צ'לסי ליגת האלופות: 2011/2012  גביע ה-FA:‏ 2012  הליגה האירופית: 2012/2013 נבחרת ספרד גביע העולם בכדורגל: 2010  אליפות אירופה בכדורגל (2): 2008, 2012  אליפות אירופה עד גיל 16: 2001  אליפות אירופה עד גיל 19: 2002:  אישיים שחקן הטורניר אליפות אירופה עד גיל 16: 2001  מלך השערים של אליפות אירופה עד גיל 16: 2001  שחקן הטורניר אליפות אירופה עד גיל 19: 2002  מלך השערים של אליפות אירופה עד גיל 19: 2002  מקום 3 כדור הזהב: 2008  שחקן החודש בפרמייר ליג: פברואר 2008, ספטמבר 2009  השחקן המצטיין של גמר יורו 2008  נבחרת היורו: 2008  נבחרת השנה של אופ"א: 2008  FIFPRO World 11:‏ 2008, 2009  נעל הכסף של גביע הקונפדרציות: 2009  נעל הזהב של היורו: 2012  נעל הזהב של גביע הקונפדרציות: 2013
פרס נסיך אסטוריאס בתחום הספורט: 2010
חיים אישיים

נשוי לאוללה דומינגס ליסטה מאז 2009. לזוג שלושה ילדים. לטורס אח ששמו "ישראל". ב-2009 הוציא לאור אוטוביוגרפיה בשם "טורס: אל ניניו: הסיפור שלי" ובשנת 2012 הוציא גרסה משופרת המכילה סיפורים נוספים בספרדית מהשנים 2009–2012.
פרידריך פון גנץ

פרידריך פון גנץ
פרידריך פון גנץ או פרידריך גנץ (בגרמנית: Friedrich von Gentz; ‏2 במאי 1764 – 9 ביוני 1832) היה סופר, עיתונאי והוגה דעות גרמני. מהמתנגדים החריפים ביותר למהפכה צרפתית. את חיבוריו פרסם גנץ בעיתונות האירופאית לאורך כל תקופת חייו הבוגרים.
גנץ נולד בברסלאו ב-2 במאי 1764, לאב פרוסי ואם צרפתייה. למד פילוסופיה והיה אחד מתלמידיו המרכזיים של עמנואל קנט.
עם פרוץ המהפכה הצרפתית ב-1789 התלהב ממנה גנץ ונחשב לאחד מתומכיה. עד מהרה שינה גנץ את דעתו מן הקצה על הקצה והפך לגדול מתנגדי המהפכה בגרמניה. גנץ אימץ את דעותיו של אדמונד ברק וב-1793 תרגם את חיבורו האנטי מהפכני- מחשבות על המהפכה בצרפת לגרמנית. מעט לאחר מכן כתב את הספר השוואת המהפכה האמריקנית למהפכה הצרפתית, הספר תורגם מאוחר יותר לאנגלית ושימש ככלי תעמולה כנגד הליברלים, תומכי המהפכה הצרפתית בבחירות ב-1800.
גנץ האמין בחירויות הפרט מחד והתנגד בכל כוחו לשוויון ולדמוקרטיה. את הדמוקרטיה כינה "דיקטטורה של ההמונים".
גנץ כמו ברק הזדהה ותמך במהפכה האמריקנית והתנגד למהפכה צרפתית. במהפכה האמריקנית הוא ראה מלחמה לגיטימית שהגנה על זכויות היסטוריות שהוא ראה אותן כקדושות והשלטון הבריטי פגע בהם. המהפכה הצרפתית לעומת זאת נתפסה אצלו כפגיעה בזכויות ההיסטוריות של האצולה. גנץ כמו ברק שאף לא מעט מהתזה שלו מהמהלך ההיסטורי וטען כמוהו שההיסטוריה מראה שמצב של דמוקרטיה או שוויון זכויות איננו אפשרי.
גנץ שימש יועץ לא רשמי לממשלות האירופאיות השונות בניסיון לכרות ברית אנטי- מהפכנית (ריאקציונית) כנגד צרפת המהפכנית.
הידידות שנרקמה בין גנץ למטרניך גם היא הגבירה את השפעתו של גנץ, במיוחד עם מיניו של מטרניך לקנצלר של אוסטריה.
ב-1814 שימש גנץ כמזכיר הכללי של קונגרס וינה שהחליט על הריאקציה שבעיקרה חזרה למצב הכלכלי, הפוליטי ובעיקר החברתי שהיה לפני המהפכה הצרפתית.
קונסטנטינוס חרלאמבידיס

קונסטנטינוס חרלאמבידיס (ביוונית: Κωνσταντίνος Χαραλαμπίδης; נולד ב-25 ביולי 1981) הוא כדורגלן עבר קפריסאי ששיחק בעמדת הקשר.
קריירת מועדונים

חרלאמבידיס התחיל את הקריירה שלו במחלקת הנוער של אפואל ניקוסיה. בשנת 1997 עלה לקבוצה הבוגרת ועד מהרה תפס את מקומו בקבוצה וזכה עם המועדון בשתי אליפויות, גביע ופעמיים בסופר קאפ.
במהלך עונת 2004/2005 חתם לשנתיים וחצי בפנאתינאיקוס. במהלך שנותיו במועדון, שיחק 44 משחקים וכבש שער אחד. בקיץ 2006 הושאל לפאוק סלוניקי בה שיחק חודשיים שבסיומן חזר לפנאתינייקוס.
בקיץ 2007 יצא למבחנים בקארדיף סיטי אך בסופו של דבר חתם בקארל צייס יינה מהבונדסליגה השנייה. בינואר 2008 סיכם עם המועדון להתרת חוזהו של השחקן והוא עזב את המועדון.
ב-27 בינואר 2008 חזר לאפואל ניקוסיה לקדנציה שנייה במועדון כאשר חתם ל-4 שנים במועדון. בעונת 2009/2010 היה שותף לעלייה ההיסטורית של המועדון לשלב הבתים של ליגת האלופות. שנתיים לאחר מכן היה שותף לעלייה המפתיע של המועדון לרבע גמר המפעל. בעונת 2013/2014 היה שותף לזכייה של המועדון בטרבל.
ב-1 ביוני 2016 חתם לשנתיים בא.א.ק. לרנקה. בנובמבר 2017 פרש מכדורגל.
קריירה בינלאומית

ב-29 בינואר 2003 ערך את הופעת הבכורה שלו בנבחרת קפריסין בהפסד 3-2 נגד יוון. ב-19 בפברואר 2004 הבקיע את שערי הבכורה שלו בנבחרת בניצחון 1-3 נגד גאורגיה. חרלאמבידיס סיים את הקריירה הבינלאומית שלו עם 12 שערים ב-88 הופעות.
קונסטנטינוס מאנאסס

| --- | --- |

המיניאטורה הראשונה מהכרוניקה של מאנאסס: המחבר (מימין) לצד הצאר איוואן אלכסנדר, קיסר בולגריה וישו.
 לידה:  1130? קונסטנטינופול, האימפריה הביזנטית 
 פטירה:  1187 (בגיל 57 בערך) נפפקטוס, יוון 
 מדינה:  האימפריה הביזנטית 
 שפות היצירה:  יוונית מודרנית, יוונית עתיקה 
 
קונסטנטינוס מאנאסס (ביוונית: Κωνσταντῖνος Μανασσῆς; סביב 1130 – סביב 1187) היה כרוניקן ביזנטי שפרח במאה ה-12 בתקופת שלטונו של הקיסר הביזנטי מנואל הראשון קומננוס (1143–1180).
הוא היה מחברה של כרוניקה או תקציר היסטורי של אירועים מבריאת העולם ועד סוף שלטונו של הקיסר הביזנטי ניקפורוס השלישי בוטניאטס (1081), שנכתבה בחסותה של אירנה קומננה, גיסתו של הקיסר. הכרוניקה נכתבה בחרוזים. היא מורכבת מכ־7000 שורות במה שמכונה משקל "פוליטי" (אנ'). לדברי רבקה פישמן־דוקר, בחיבורו זה, מאנאסס "מסכם את הידוע ומוסיף ציוריות משלו". הכרוניקה זכתה לפופולריות רבה והופיעה בתרגום פרוזה חופשי; היא תורגמה גם לבולגרית במאה ה-14.
מאנאסס כתב גם את הרומן השירי "אהבות אריסטאנדר וקליתיאה", גם הוא במשקל "פוליטי". חיבור זה ידוע רק מהקטעים שהשתמרו בגן הוורדים (Ῥοδωνία) של מקאריוס כריסוצפלוס (המאה ה-14). מאנאסס כתב גם ביוגרפיה קצרה של אופיאנוס, וכמה קטעים תיאוריים (כולם מלבד אחד לא פורסמו) בנושאים אמנותיים ואחרים.
הערות שוליים

1 2 3 4 5  קונסטנטינוס מאנאסס, המהדורה האחת-עשרה של אנציקלופדיה בריטניקה
1 2  רבקה פישמן־דוקר, "מרד בר־כוכבא במקורות נוצריים", בתוך: מרד בר כוכבא / מחקרים חדשים, אהרן אופנהיימר, אוריאל רפפורט (עורכים), הוצאת יד יצחק בן צבי, ירושלים תשמ"ד 1984, עמ' 242, הערה 46: "הכרוניקה שנכתבה בחרוזים במאה השתים־עשרה על־ידי קונסטנטין מנסס [...] מנסס מסכם את הידוע ומוסיף ציוריות משלו".
| --- | --- |
בקרת זהויות :  NLI: 987007264804605171  PLWABN: 9810538089905606  BIBSYS: 90722991  BNE: XX1001214  BnF: cb13517040k (data)  CANTIC: a17259599  CiNii: DA04562374  GND: 118979345  ICCU: SBLV130845  ISNI: 0000 0001 0802 5120  LCCN: n88170355  NKC: jo2009330665  NLG: 145363  NSK: 000134812  NTA: 069628416  RERO: 02-A000109791  SELIBR: 182151  SNAC: w6kh3zdc  SUDOC: 050154508  VcBA: 495/43509  VIAF: 84204886   WorldCat (עם VIAF): 84204886
פרידריך-אוגוסט שק

| --- | --- |

פרידריך-אוגוסט שק
 לידה:  27 במרץ 1892 שמידברג, האימפריה הגרמנית האימפריה הגרמנית
 פטירה:  24 ביולי 1968 (בגיל 76) גוסלאר, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1914–1945 (כ־31 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-216   מפקד הדיוויזיה ה-272   מפקד הקורפוס ה-81   מפקד הקורפוס ה-85   מפקד הקורפוס ה-32
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה
 
גנרל פרידריך-אוגוסט שק (בגרמנית: Friedrich-August Schack;‏ 27 במרץ 1892 – 24 ביולי 1968) היה מפקד בכיר בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

שק נולד ב-27 במרץ 1892 בשמידברג, שהשתייכה לאימפריה הגרמנית. עם פרוץ מלחמת העולם הראשונה בשנת 1914 התגייס שק לצבא הגרמני הקיסרי, והצטרף לרגימנט ההוסארים הבווארי ה-1, ולחם בשורותיו במלחמת העולם הראשונה. בשנת 1915 הועבר שק לרגימנט הרגלים ה-175 (פרוסיה המערבית ה-8), ובשנת 1918 הועבר לרגימנט הגרנדירים ה-6 (פרוסיה המערבית ה-1 - גראף קלייסט פון נולנדורף). על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.
לאחר המלחמה הצטרף שק לרייכסווהר, ומילא בו תפקידי פיקוד ומטה. ב-1 באפריל 1923 הועלה שק לדרגת אובר לוטננט, וב-10 באוקטובר 1923 נשא לאישה את מריה אילזה פון קיינקר. ב-1 באפריל 1934 מונה שק למדריך באקדמיה הצבאית בדרזדן, וב-1 בפברואר 1935 הועלה לדרגת מיור. ב-1 באוקטובר 1937 הועלה לדרגת אוברסט לוטננט, וב-1 באוקטובר 1938 מונה למפקד גדוד המקלעים ה-15.
ביוגרפיה > מלחמת העולם השנייה

במהלך הפלישה לפולין לחם שק עם גדודו כחלק מהארמייה העשירית, וב-18 בינואר 1940 מונה למפקד רגימנט הרגלים ה-392. במהלך המערכה על צרפת לחם שק עם הרגימנט שבפיקודו כחלק מהדיוויזיה ה-169 במסגרת הקורפוס ה-46, וב-1 באוקטובר 1940 הועלה לדרגת אוברסט. במהלך מבצע ברברוסה לחם שק עם הרגימנט שבפיקודו כחלק מהדיוויזיה ה-169 במסגרת הקורפוס ההררי ה-36, והשתתף בלחימה נגד הרוסים מכיוון פינלנד. ב-24 ביולי 1941 קיבל שק על פעולותיו את עיטור צלב האבירים של צלב הברזל, וב-1 באוקטובר 1942 מונה למפקד המכללה הצבאית בפוטסדאם. ב-7 במאי 1943 מונה שק למפקד הדיוויזיה ה-216, שהייתה חלק מהקורפוס ה-23 במסגרת הארמייה התשיעית, וב-1 ביולי 1943 הועלה לדרגת גנרל מיור. שק הוביל את הדיוויזיה שלו בקרב קורסק, ובעקבות האבדות הכבדות שספגה נשלחה הדיוויזיה למנוחה בצרפת. ב-15 בדצמבר 1943 הפכה הדיוויזיה לדיוויזיה ה-272, וב-1 בינואר 1944 הועלה שק לדרגת גנרל לוטננט. במהלך הפלישה לנורמנדי לחם שק עם הדיוויזיה שבפיקודו בקרבות הקשים סביב קן, וב-21 בספטמבר 1944 קיבל תוספת עלי אלון לעיטור צלב האבירים של צלב הברזל. ב-4 בספטמבר 1944 מונה שק למפקד הקורפוס ה-81, שהיה חלק מתחת פיקוד הארמייה השביעית, ופיקד עליו עד ה-20 בספטמבר. באוקטובר מונה שק לסגן מפקד הקורפוס ה-67, וב-15 בנובמבר מונה למפקד הקורפוס ה-85. ב-16 בדצמבר 1944 הועבר שק לעתודת המילואים, וב-26 במרץ 1945 מונה למפקד הקורפוס ה-32 בשטטין. ב-20 באפריל 1945 הועלה לדרגת גנרל חיל הרגלים, ובסוף המלחמה נפל בשבי הבריטים.
ביוגרפיה > לאחר המלחמה

בשנת 1946 הועבר שק לשבי האמריקני, וב-24 במרץ 1948 שוחרר מהשבי. לאחר שחרורו התגורר שק בגוסלאר, עד למותו ב-24 ביולי 1968.
פרידריך, נסיך הכתר של באדן-דורלאך

פרידריך, נסיך הכתר של באדן-דורלאך (בגרמנית: Friedrich von Baden-Durlach; ‏7 באוקטובר 1703 - 26 במרץ 1732), היה אביו של קרל פרידריך, הדוכס הגדול של באדן.
ביוגרפיה

פרידריך נולד ב-7 באוקטובר 1703 בדורלאך, לקרל השלישי וילהלם, מרקיז באדן-דורלאך ולמגדלנה וילהלמינה, דוכסית וירטמברג, בתם של וילהלם לודוויג, דוכס וירטמברג ומגדלנה זיבילה מהסן-דרמשטדט. בשנת 1712 מת אחיו קרל מגנוס, נסיך הכתר של באדן-דורלאך, ופרידריך מונה לנסיך הכתר במקומו.
פרידריך שירת בצבא הקיסרי, ובשנת 1724 הועלה לדרגת אוברסט. בשנת 1728 הועלה לדרגת גנרל מיור, ובשנת 1729 שימש כעוצר המדינה במקום אביו שיצא לטיול בהולנד. ב-26 במרץ 1732 מת פרידריך בקרלסרוהה כתוצאה משחפת, ובשנת 1738 עלה בנו קרל פרידריך לשלטון לאחר מות אביו.
משפחתו

ב-3 ביולי 1727 התחתן פרידריך עם אמליה, נסיכת נסאו-דיאץ, בתם של יאן וילם פריסו, נסיך אורנז' ומריה לואיזה, רוזנת הסן-קאסל, ממנה נולדו לו שני בנים:
קרל פרידריך, הדוכס הגדול של באדן (1728–1811)
וילהלם לודוויג, נסיך באדן (1732–1788)
פרידריך פון אמרלינג

| --- | --- |

דיוקן עצמי
 לידה:  14 באפריל 1803 וינה, ממלכת הבסבורג 
 פטירה:  14 בינואר 1887 (בגיל 83) וינה, האימפריה האוסטרו-הונגרית 
 מקום קבורה:  בית הקברות המרכזי בווינה 
 מקום לימודים:  האקדמיה לאמנויות בווינה 
 תחום יצירה:  ציור 
 יצירות ידועות:  Count István Széchenyi 
 פרסים והוקרה:  מסדר כתר הברזל 
 
פרידריך פון אמרלינג (בגרמנית: Friedrich von Amerling; ‏14 באפריל 1803 – 14 בינואר 1887) היה צייר אוסטרו-הונגרי. צייר דיוקנאות רשמי של פרנץ יוזף ואחד משני ציירי הדיוקנאות הבולטים במאה ה־19, לצד פרדיננד גאורג ולדמילר (אנ').
צייר הדיוקנאות האוסטרי פרידריך פון אמרלינג נולד בשנת 1803 בספיטלברג. בשנת 1815 החל את לימודיו באקדמיה לאמנויות יפות בווינה ובשנת 1824 עבר לאקדמיה בפראג שם הפך לתלמידו של יוסף ברגלר הצעיר. במהלך שהותו בלונדון ב־1827 וב־1828 למד מצייר הדיוקנאות תומאס לורנס. לאחר מכן שהה בפריז, שם לימד אותו הצייר הוראס ורנט. לאחר שובו לביתו הפך פרידריך פון אמרלינג לאחד הדיוקנאות הנחשבים ביותר של הבורגנות הווינאית והמשפחה הקיסרית האוסטרית. הצייר הועלה לאצולה בשנת 1878.
הערות שוליים

↑  Friedrich von Amerling, NEUMAISTER
| --- | --- |
בקרת זהויות :  PLWABN: 9810679253005606  BnF: cb14968999t (data)  GND: 11864498X  ISNI: 0000 0000 8138 857X  LCCN: nr90000142  MusicBrainz: 0fb64be7-fe2b-46c4-9afd-fa36d4a48b01  NKC: xx0057607  RKD: 1513  SUDOC: 076508471  ULAN: 500030473  VIAF: 59357071   WorldCat (עם VIAF): 59357071 
ערך זה הוא קצרמרבנושא אישים ובנושא אמנות. אתם מוזמנים לתרום לוויקיפדיה ו.
פרידריך פון בק-רז'יקובסקי

| --- | --- |

 לידה:  21 במרץ 1830 פרייבורג, הדוכסות הגדולה של באדן הדוכסות הגדולה של באדן
 פטירה:  9 בפברואר 1920 (בגיל 89) וינה, אוסטריה אוסטריה
 מדינה:  אוסטריה 
 השתייכות:   הצבא האוסטרו-הונגרי
 תקופת הפעילות:  1846–1906 (כ־60 שנה)
 דרגה:  פלדצויגמייסטר
 תפקידים בשירות
 ראש המטה הכללי
 פעולות ומבצעים
 המרד ההונגרי של 1848 מלחמת אוסטריה-סרדיניה מלחמת אוסטריה-פרוסיה
 עיטורים
 מסדר העיט השחור 
 
פרידריך גראף פון בק-רז'יקובסקי (בגרמנית: Friedrich Graf von Beck-Rzikowsky;‏ 21 במרץ 1830 - 9 בפברואר 1920) היה גנרל בצבא האוסטרו-הונגרי אשר שימש כראש המטה הכללי בין 1881–1906.
ביוגרפיה

נולד ב-21 במרץ 1830 בשם "פרידריך בק", בעיר פרייבורג. אביו קרל יוזף היה פרופסור לכירורגיה ורפואת עיניים. ב-1846 בק התגייס לצבא האוסטרו-הונגרי, והשתתף בדיכוי המרד ההונגרי של 1848. ב-1854 הוא החל לשרת במטה הכללי. ב-1859 הוא נשלח לאיטליה כראש מטה דיוויזיית ריישאך. הוא לחם במלחמת אוסטריה-סרדיניה בהצטיינות, נפצע קשה, ועוטר באות מסדר כתר הברזל מדרגה שלישית.
ב-1861 הוא הועלה לדרגת מאיור, והוענק לו תואר האצולה "ריטר" מאת פרנץ יוזף הראשון, קיסר אוסטריה. באותה שנה הוא נישא לאנה מריה רז'יקובסקי פון דובז'יץ'. ב-1865 הוא הועלה לדרגת אוברסט-לויטננט. הוא הפך ליועץ קרוב של הקיסר, ובמלחמת אוסטריה-פרוסיה נשלח למלא משימות מיוחדות עבורו בחזית. ב-1874 הוא מונה לחבר בגהיימראט (המועצה הפרטית) של הקיסר. ב-1878 הוא הועלה לדרגת פלדמרשל-לויטננט ונשלח מטעם הקיסר לבוסניה והרצגובינה (שנכבשו בידי האוסטרים באותה שנה). כמו כן, באותה שנה הוענק לו תואר האצולה "פרייהר".
ב-1881 הוא מונה לראש המטה הכללי. הוא כיהן בתפקיד במשך 25 שנים, שבמהלכן ביסס את המטה הכללי ואת מעמדו של הרמטכ"ל כמפקד בפועל של הצבא שכפוף לקיסר בלבד. בשל יחסיו הקרובים עם הקיסר והשפעתו הרבה עליו, הוא נודע בכינוי "סגן הקיסר". ב-1885 הוא הפך לחבר במועצה האימפריאלית, וב-1888 הוא הועלה לדרגת פלדצויגמייסטר.
ב-1906 הורעו יחסיו עם הקיסר, והוא פוטר מתפקיד ראש המטה הכללי. כפיצוי, שודרג תואר האצולה שלו ל"גרף". ב-1913 אישר לו הקיסר להוסיף לתואר האצולה שלו את שם משפחתה של אשתו - רז'יקובסקי, וזאת מתוך מטרה לשמור על שם השושלת העתיקה שהיא הייתה היורשת היחידה שלה. הוא נפטר ב-9 בפברואר 1920.
קונסטנטינוס לאיפיס

קונסטנטינוס לאיפיס (ביוונית: Κωνσταντίνος Λαΐφης; נולד ב-19 במאי 1993) הוא כדורגלן קפריסאי המשחק באפואל ניקוסיה בעמדת הבלם ולעיתים גם כמגן שמאלי וכקשר.
קריירת מועדונים

לאיפיס התחיל את הקריירה שלו באנוסיס נאון פראלימני. בגיל 16 הצטרף לאקדמיה לכדורגל של נוטינגהאם פורסט. בינואר 2012 חזר לקפריסין כאשר חתם באנורתוסיס פמגוסטה. לאיפיס ערך את הופעת הבכורה שלו בפמגוסטה בניצחון 0–3 נגד אפופ קיניראס במסגרת הגביע הקפריסאי. בקיץ 2013 לאיפיס הושאל לאלקי לרנקה ובינואר 2014 חזר לפמגוסטה.
ביוני 2016 חתם באולימפיאקוס מליגת העל היוונית, אך כעבור זמן קצר הושאל לסטנדרד לייז' הבלגית לשנתיים עם אופציית רכישה.
ב-13 באוגוסט 2024 חזר לקפריסין וחתם באפואל ניקוסיה.
קריירה בינלאומית

לאיפיס ערך את הופעת הבכורה שלו בנבחרת קפריסין בניצחון 0–5 נגד אנדורה במסגרת מוקדמות יורו 2016. ב-13 בנובמבר 2016 לאיפיס הבקיע את שער הבכורה שלו בנבחרת בניצחון 1–3 נגד גיברלטר במסגרת מוקדמות מונדיאל 2018.
צפלספיס

| צפלספיס |
| --- | --- |
 
תקופה
תחילת דבון 415–398 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: חסרי לסתות
מחלקה:: Osteostraci
סדרה:: Cephalaspidiformes
משפחה:: Cephalaspididae
סוג:: צפלספיס
מין:: Cephalaspis lyelli
שם מדעי
 Cephalaspis

צפלספיס (שם מדעי: Cephalaspis; מילולית: "שריון ראש") הוא סוג של דג חסר לסתות מתקופת הדבון, שחי לפני 398–415 מיליון שנה.
מאפיינים

הצפלספיס הגיע לאורך 45–60 ס"מ והיה חסר לסתות. היה לו ראש גדול בעל "קסדה" עם חורי עיניים בקדמתו ובקצהו היו חיישנים בהם היה נעזר על מנת לאתר יצורי קרקעית כמו תולעים ויצורים אורגניים נוספים שהיו חבויים בבוץ. יצור זה רחרח את הקרקעית בדומה לשפמנון או חדקן ולכד טרף קטן על ידי תנועה מצד לצד. לא היו לו שיניים או לסתות אך היה לו פתח פה דמוי שפתיים.
מאובניו של הדג נמצאו באירופה (כולל בסקוטלנד ואוקראינה), קנדה וארצות הברית, וממבנה הסלעים נראה שהדג חי בימים לצד שפכי נהרות ועלה אליהם בדומה לדגי סלמון כדי להטיל ביצים ואז לחזור לים.
טורפיו העיקריים של הצפלספיס היו עקרבי מים גדולים ודגים בעלי שריון וכן העקרב (האמיתי) הימי ברונטוסקורפיו. מבנה ראשו דמוי הקסדה הגן עליו מטורפים שהתקשו לבלוע אותו. ייתכן שהקסדה עזרה לו גם לתפקד במים מתוקים דלים בסידן.
בתרבות

הצפלספיס מופיע בסדרה ללכת עם מפלצות שם נראית להקה שנודדת למים מתוקים כדי להתרבות אך חלק מהדגים נהרגים על ידי עקרבי ברונטוסקורפיו.
גלריה

מאובן
מאובן של צפלספיס
Cephalaspis lyellii.
איור
קונסטנטין דניאל רוזנטל

| --- | --- |

פורטרט של רוזנטל שצויר על ידי יואן ד. נגוליצ'י
 לידה:  1820 פשט, בודפשט, ממלכת הונגריה 
 פטירה:  יולי 1851 (בגיל 31 בערך) פשט, ממלכת הונגריה 
 שם לידה:  Constantin Daniel Rosenthal 
 לאום:  Romanian Jews 
 מקום לימודים:  האקדמיה לאמנויות בווינה 
 תחום יצירה:  ציור 
 זרם באמנות:  הרומנטיקה 
 חתימה:   
 
"רומניה מהפכנית", ציור אלגורי של קונסטנטין דניאל רוזנטל.
קונסטנטין דניאל רוזנטל (ברומנית: Constantin Daniel Rosenthal;‏ 1820 – 23 באפריל 1851), צייר ומהפכן יהודי רומני שנולד בהונגריה, בפשט (לעתיד חלק מבודפשט), באימפריה האוסטרית.
הצייר רוזנטל השתתף יחד עם שני יהודים אחרים, הצייר ברבו איסקובסקו והבנקאי הילל מנוח, במהפכת 1848 ברומניה. ציוריו כגון "רומניה מהפכנית" ו"רומניה מנתצת את אזיקיה בשדה החירות" שיקפו את הלאומיות הרומנית.
ב-1847 בעת שהותו בפריז התנצר ושינה את שמו לקונסטנטין מתוך הערצה לידידו הרומני, קונסטנטין א. רוסטי.
עם דיכוי מהפכת 1848-1849 בנסיכויות הרומניות ודיכוי המהפכה ההונגרית על ידי הצבא הרוסי, נמלט לפריז. מפריז יצא בשליחות סודית אל טרנסילבניה, שם נעצר על ידי השלטונות ההונגרים, שקיבלו מידע עליו משלטונות צרפת שקראו את מכתביו, ונכלא בפשט. בהיותו בחקירה בבית הסוהר החליט רוזנטל להתאבד והוציא את החלטתו לפועל, כדי לא להלשין על חבריו. גרסה אחרת טוענת שהוא עונה למוות, לכן לא הוחזרה גופתו למשפחתו. רוזנטל השתייך לבונים החופשיים ובפרסומיהם הם מתגאים בכך.
בין ציוריו של רוזנטל:
"רומניה מהפכנית"
"רומניה מנתצת אזיקיה בשדה החירות"
"אישה על ספה"
"מעמד ליד הבאר"
"אלנה נגרי - פורטרט"
"אנקה מנו - פורטרט"
צפניה בן כושי

| --- | --- |

אייקונין של הנביא צפניה. מתוארך למאה ה-17
 לידה:  ירושלים
 אב:  כושי 
 עיסוק:  סופר, דרשן 
 
צְפַנְיָה בֶּן-כּוּשִׁי היה נביא שניבא בזמן המלך יאשיהו מלך יהודה. הוא פנה לגולים בכתב ובעל פה. ספר צפניה קרוי על שמו ומספר על נבואותיו. צפניה הוא הנביא היחידי במקרא שייחוסו נזכר ארבעה דורות לפניו. צפניה מנבא את אחת מנבואות הזעם והתוכחה, מהנוקשות אשר מופיעות במקרא.
שמו ומוצאו

השם צפניה הוא שם תאופורי מהשורש צ-פ-ן (שמשמעותו להניח דבר יקר במסתור לבל יאבד או יינזק) בתוספת מרכיב שם האלוהים. השם צפניהו נמצא על גבי חותם מתקופת מלכי יהודה ובמכתבי יב.
יש הסוברים כי השם "כּוּשִׁי" בא בגלל צבע עורו ואין קשר לארץ המוצא כוש, זאת מפני ששמות אבותיו הנזכרים בפתיחה הם שמות תיאופוריים עבריים.
יש הסוברים כי סב-סבו של צפניה הוא חזקיהו מלך יהודה. הרד"ק אינו בטוח בזיהוי אך לשיטתו רשימת היחס נותנת חשיבות לייחוסו החשוב של צפניה: ”יש אומרים כי חזקיה זה חזקיה מלך יהודה ואפשר אלא שאין בזה ראיה אבל באמת גדולים היו אבותיו לפיכך נזכרו...ונבואתו היתה קודם ששבו יאשיהו ויהודה מרעתם”.
יש הטוענים שצפניה ניבא לפני הרפורמה שביצע יאשיהו. מנגד יש הסבורים שניבא אחרי התיקונים שביצע יאשיהו. לפי המסופר על החברה ביהודה באותם ימים בספר, ייתכן שצפניה ניבא לפני הרפורמה, שהתבצעה בשנה השמונה עשרה למלכותו של יאשיהו. חטאי אנשי יהודה שבהם מאשים אותם צפניה, כלומר: עבודת האלילים, הייתה קיימת עוד בזמנו של מנשה מלך יהודה ונמשכה גם בתקופת אמון מלך יהודה. מעבר לכך צפניה מנבא על חורבן העיר הקרב ובא. ישנם הטוענים שנבואותיו וזמן פעולתו מאוחרים יותר, בזמן מלכות יהויקים. זאת ועוד גם ביטויים המופיעים בספר כמו "שְׁאֵרִית יִשְׂרָאֵל" (ספר צפניה, פרק ג', פסוק י"ג) מעידים על מצבו של העם ביהודה בזמן החורבן.
קבר צפניה

קבר צפניה מזוהה בדרום הר הלבנון, מקודש גם למוסלמים (א-נבי צאפי, הממוקם בג'בל צאפי (ער')) והיווה במשך שנים אתר עלייה לרגל ליהודים ומוסלמים. יש המזהים את קברו בחיטין.
הערות שוליים

↑  ספר צפניה, פרק א', פסוקים ב'–ג' נבואה זו נאמרת לעם ואלה שכבר גלו.
↑  זאב וייסמן, עולם התנ"ך: תרי עשר ב', תל אביב, דוידזון עתי, 1996, עמ' 122
↑  שמואל אחיטוב, מקרא לישראל: נחום, חבקוק, צפניה, ירושלים, מאגנס, 2006, עמ' 17
↑  בנימין לאו, שמונה נביאים בעבותות אהבה, תל אביב, ידיעות אחרונות, 2016, עמ' 149
↑  זאב וייסמן, עולם התנ"ך: תרי עשר ב', תל אביב, דוידזון עתי, 1996, עמ' 119-118
↑  ר' אוצר מסעות, "מסע דפליסטינא" מאת ר' שמואל ב"ר שמשון, עמ' 63
↑  כפר חיטין באתר אגודת אהלי צדיקים - גדר אבות
| --- | --- |
בקרת זהויות :  GND: 118643517  VIAF: 13100665   WorldCat (עם VIAF): 13100665
פליקס באומגרטנר

| --- | --- |
פליקס באומגרטנר, 10 באפריל 2013
פליקס באומגרטנר, 10 באפריל 2013
 לידה:  20 באפריל 1969 (בן 55) זלצבורג, אוסטריה 
 מדינה:  אוסטריה 
 מקום מגורים:  ארבון, שווייץ
 ידוע בשל:  הצניחה החופשית מהגובה הרב ביותר עד אוקטובר 2014
 מקצוע:  טייס, צניחה חופשית וקפיצת בסיס
 בת זוג:  ניקול אוטל
 פרסים והוקרה:  Laureus World Sports Award for Action Sportsperson of the Year (2013) 
 http://www.felixbaumgartner.com
 
פליקס באומגרטנר (באנגלית: Felix Baumgartner; בגרמנית: felɪks baʊmgaːɐtnəʁ; נולד ב-20 באפריל 1969) הוא צנחן וקופץ בסיס אוסטרי. קבע את שיא העולם לנפילה חופשית מגובה כאשר הוא קפץ ב-14 באוקטובר 2012 מגובה של כ-39 ק"מ, הגיע למהירות מוערכת של 1,357.64 קמ"ש, או 1.25 מאך, והיה לראשון שעובר את מהירות הקול ללא עזרת רכב בנפילה שלו. שיא הגובה נשבר ב-2014 על ידי אלן יוסטס. כמו כן הוא התפרסם במיוחד הודות לאופיים המסוכן במיוחד של הפעלולים אותם ביצע.
באומגרטנר שירת בצבא האוסטרי, והתאמן בצניחה חופשית, כולל נחיתה על משטחי נחיתה קטנים.
קורות חיים

פליקס באומגרטנר נולד ב-20 באפריל 1969 בזלצבורג, אוסטריה. בשנת 1999 הוא קבע את שיא העולם קפיצה עם מצנח כשקפץ ממגדלי פטרונס שבקואלה לומפור, מלזיה. ב-25 ביולי 2003, הוא היה לאדם הראשון שחצה את תעלת למאנש בצניחה חופשית בעזרת חליפת כנפיים מיוחדת, SKYRAY, העשויה מסיבי פחמן.
באומגרטנר קבע גם את שיא העולם לקפיצת בסיס מהגובה הנמוך ביותר, כשקפץ מפסל ישו הגואל שבריו דה ז'ניירו, ברזיל. קפיצה זו גרמה למחלוקת בקרב קופצי בסיס שטענו שהוא קבע את גובה הקפיצה שלו כגובה הפסל למרות שבפועל הוא נחת על גבעה מתחת לרגלי הפסל, ושקופצי בסיס אחרים קפצו בעבר כבר מהפסל אך נמנעו מחשיפה.
פליקס היה לראשון שביצע קפיצת בסיס מגשר מיו ב-27 ביוני 2004 ולאדם הראשון לצנוח חופשי ולנחות על בניין הטורסו המתפתל ולאחר מכן לבצע קפיצת בסיס לקרקע ב-18 באוגוסט 2006. ב-12 בדצמבר 2007 הוא הפך לאדם הראשון שקופץ מהקומה ה-91 מבניין טאיפיי 101 שבטאיפיי בירת טאיוואן.
רד בול סטראטוס

בינואר 2010, דווח כי באומגרטנר עובד יחד עם קבוצת מדענים במימון רד בול על מנת לשבור את שיא העולם לקפיצה חופשית מהגובה הרב ביותר.
רד בול סטראטוס > קפיצות ניסיון

ב-15 במרץ 2012, באומגרטנר השלים את קפיצת הניסיון הראשונה שלו מתוך 2 מגובה 21,818 מטרים. במהלך הקפיצה הוא שהה כ-3 דקות ו-43 שניות בנפילה חופשית, והגיע למהירות של יותר מ-580 קמ"ש לפני שפתח את המצנח שלו. זמן הקפיצה הכולל של קפיצה זו היה 8 דקות ו-8 שניות ובכך הוא הפך להיות האדם השלישי שהצליח לפתוח מצנח בשלום לאחר קפיצה מגובה של מעל 21.7 ק"מ.
ב-25 ביולי 2012, באומגרטנר השלים את קפיצת הניסיון השנייה שלו מגובה 29,460 מטר. לקח לו כ-90 דקות להגיע לגובה זה ומעריכים כי הנפילה החופשית שלו ארכה 3 דקות ו-48 שניות לפני שהמצנחים שלו נפתחו.